smcproject/ml-wiki-sentences huggingface dataset:
ഒടുവിൽ അവർക്ക് അതു ലഭിക്കുകയും ചെയ്തു.
പിന്നീട് കുറെക്കാലത്തിനുശേഷം മഞ്ഞുപാളികൾക്കിടയിൽക്കൂടി ഇറങ്ങിപ്പോകുന്ന ഒരു യന്ത്രം ഉണ്ടാക്കുകയും ഈ ഗുഹയിൽ നിന്നു സാംപിളുകൾ ശേഖരിക്കുകയും ചെയ്തു.
ഇതിൽ നിന്നു കണ്ടെത്തിയ ബാക്ടീരിയകൾ തണുത്ത ഉപ്പുവെള്ളത്തിൽ ജീവിക്കാൻ ശേഷിയുള്ളവയായിരുന്നുവെന്ന് കണ്ടെത്തി.
തണുത്തുറഞ്ഞ മഞ്ഞുപാളികൾക്കടിയിൽ പ്രകാശം കടന്നുചെല്ലാത്തിടത്ത്, വായുവില്ലാത്തിടത്ത്, സാന്ദ്രതകൂടിയ ഉപ്പുവെള്ളമുള്ളിടത്ത്, പ്രകാശസംശ്ലേഷണം സാധ്യമല്ലാത്തിടത്ത് ജീവന്റെ സ്ഫുരണം കണ്ടെത്തിയതാണ് ശാസത്രലോകത്തെ അത്ഭുതപ്പെടുത്തിയത്.
ഇതും കാണുക Extremophiles (organisms resistant to extreme conditions) Psychrophile (bacteria resistant to cold) Cryoconcentration of hypersaline brines Eutectic system Freezing-point depression Life on Mars അവലംബം കൂടുതൽ വായനയ്ക്ക് പുറം കണ്ണികൾ Taylor Glacier എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Blood Falls, Antarctica's Dry Valleys by NASA Earth Observatory Blood Falls - 100 Wonders യൂട്യൂബിൽ by Atlas Obscura
77°43′S 162°16′E ﻿ / ﻿ 77.717°S 162.267°E ﻿ / -77.717; 162.267
ബ്ലഡ് ആൻഡ് ഹെന്ന ഇംഗ്ലീഷ് വിലാസം https://ml.wikipedia.org/wiki/Blood_and_Henna
കെന്നത്ത് ഗ്യാങ് സംവിധാനം ചെയ്ത് അലി നുഹു, സാദിഖ് സാനി സാദിഖ്, നഫീസത്ത് അബ്ദുള്ള എന്നിവർ അഭിനയിച്ച 2012-ൽ പുറത്തിറങ്ങിയ നൈജീരിയൻ ചിത്രമാണ് ബ്ലഡ് ആൻഡ് ഹെന്ന.
1996-ൽ നൈജീരിയയിലെ കാനോയിൽ നടന്ന ഫൈസർ ക്ലിനിക്കൽ ടെസ്റ്റിന്റെ ദുരനുഭവമാണ് ചിത്രം വിവരിക്കാൻ ശ്രമിക്കുന്നത്.
9-ാമത് ആഫ്രിക്ക മൂവി അക്കാദമി അവാർഡിൽ ഇതിന് 6 നോമിനേഷനുകൾ ലഭിച്ചു.
ഒടുവിൽ മികച്ച വസ്ത്രാലങ്കാരത്തിനുള്ള അവാർഡ് മാത്രം നേടി.
ബ്ലഡ് പ്രൊഡക്റ്റ് ഇംഗ്ലീഷ് വിലാസം https://ml.wikipedia.org/wiki/Blood_product
മനുഷ്യ രക്തത്തിൽ നിന്ന് ചികിത്സക്കായി തയ്യാറാക്കുന്ന ഏതെങ്കിലും പദാർത്ഥമാണ് ബ്ലഡ് പ്രൊഡക്റ്റ് എന്ന് അറിയപ്പെടുന്നത്.
ഇതിൽ ഹോൾ ബ്ലഡ് , രക്ത ഘടകങ്ങൾ; പ്ലാസ്മ ഡെറിവേറ്റീവുകൾ എന്നിവ ഉൾപ്പെടുന്നു.
ട്രാൻസ്ഫ്യൂഷൻ മെഡിസിനിൽ ഹോൾ ബ്ലഡ് സാധാരണയായി ഉപയോഗിക്കാറില്ല.
രക്ത ഘടകങ്ങളിൽ ചുവന്ന രക്താണുക്കളുടെ കോൺസൺട്രേറ്റ് അല്ലെങ്കിൽ സസ്പെൻഷനുകൾ; ഘടകങ്ങൾ നീക്കം ചെയ്യാത്ത രക്തത്തിൽ നിന്നോ അഫെറെസിസ് വഴിയോ ഉത്പാദിപ്പിക്കുന്ന പ്ലേറ്റ്ലെറ്റുകൾ; പ്ലാസ്മ; കൂടാതെ ക്രയോപ്രെസിപിറ്റേറ്റ് എന്നിവ ഉൾപ്പെടുന്നു.
ഫാർമസ്യൂട്ടിക്കൽ നിർമ്മാണ സാഹചര്യങ്ങളിൽ തയ്യാറാക്കിയ പ്ലാസ്മ പ്രോട്ടീനുകളാണ് പ്ലാസ്മ ഡെറിവേറ്റീവുകൾ, അവയിൽ ആൽബുമിൻ; കോയാഗുലേഷൻ ഫാക്ടർ കോൺസൻട്രേറ്റുകൾ; ഇമ്യൂണോഗ്ലോബുലിൻ എന്നിവ ഉൾപ്പെടുന്നു.
മറ്റ് പദാർത്ഥങ്ങളുമായുള്ള ബന്ധം
രക്തത്തിന് പകരമുള്ള, കൃത്രിമമായി നിർമ്മിക്കുന്ന കൃത്രിമ രക്തത്തിൽ (ബ്ലഡ് സബ്സ്റ്റിട്യൂട്ട്സ്) നിന്ന് വേർതിരിച്ചറിയാൻ രക്തത്തെ അടിസ്ഥാനമാക്കിയുള്ള ഉൽപ്പന്നങ്ങളെ ബ്ലഡ്-ബേസ്ഡ് പ്രോഡക്ട്സ് എന്നും വിളിക്കാം.
കൂടാതെ, പല ബ്ലഡ് പ്രൊഡക്ടുകൾക്കും വോളിയം കൂട്ടുന്ന ഫലമുണ്ടെങ്കിലും, വോളിയം കൂട്ടുന്നതിന് മാത്രമായുള്ള ഗ്രൂപ്പിനെ സാധാരണയായി വോളിയം എക്സ്പാൻഡറുകൾ എന്ന് വിളിക്കുന്നു, ഇത് സാധാരണയായി കൃത്രിമമായി ഉൽപ്പാദിപ്പിക്കുന്ന പദാർത്ഥങ്ങളെ സൂചിപ്പിക്കുന്നു.
ഇതും കാണുക ക്രയോപ്രെസിപിറ്റേറ്റ് ക്രയോസൂപ്പർനാറ്റന്റ് ഫ്രഷ് ഫ്രോസൺ പ്ലാസ്മ പിഎഫ്24 പ്ലേറ്റ്ലെറ്റ് ട്രാൻസ്ഫ്യൂഷൻ ചുവന്ന രക്താണുക്കൾ അവലംബം
ബ്ലയ്ത്ത് വരമ്പൻ
തണുപ്പുകാല രൂപം
ബ്ലയ്ത്ത് വരമ്പന് ഇംഗ്ലീഷിൽ Blyth's Pipit എന്നാണ് പേര്.
ശാസ്ത്രീയ നാമം Anthus godlewskii എന്നാണ്.
ഇംഗ്ലീഷ് ജന്തുശാസ്ത്രജ്ഞനായ എഡ്വേഡ് ബ്ലിത്തിന്റെ അനുസ്മരണയ്ക്കായാണ് ഈ പേര്.
മംഗോളിയയിലും പരിസരങ്ങളിലും പ്രജനനം നടത്തുന്നു.
തണുപ്പുകാലത്ത് തെക്കേ ഏഷ്യയിലേക്ക് ദേശാടനം നടത്തുന്നു, അപൂർവമായി പടിഞ്ഞാറൻ യൂറോപ്പിലേക്കും .
മുകൾഭാഗത്ത് തവിട്ടുനിറം, അടിവശത്ത് മങ്ങിയ നിറം.
വയൽ വരമ്പനോട് സാമ്യമുണ്ട്.
വയല്വരമ്പനേക്കാൾ വലിപ്പം കുറവ്, ചെറിയ കാലുകൾ, ചെറിയ ഉരുണ്ട കൊക്കുകൾ എന്നിവയുണ്ട്.
അവലംബം Picture of Blyth's Pipit Archived 2011-06-10 at the Wayback Machine .
Heard, Chris (1995) Unravelling the mystery Birdwatch 41:20-24 Page, Doug (1997) From the Rarities Committee's files: problems presented by a pale Blyth's Pipit British Birds 90(10):404-409
ബ്ലഡ് കൾച്ചർ ഇംഗ്ലീഷ് വിലാസം https://ml.wikipedia.org/wiki/Blood_culture
രക്തത്തിന്റെ മൈക്രോബിയൽ കൾച്ചർ ആണ് ബ്ലഡ് കൾച്ചർ .
രക്തത്തിലൂടെ പകരാൻ സാധ്യതയുള്ള രോഗാണുക്കളെ കണ്ടെത്തി ചികിത്സ നിർണയിക്കുന്നതിനാണ് ഇത് നടത്തുന്നത്.
ഇരുപതാം നൂറ്റാണ്ടിലെ ആരംഭകാലം മുതൽതന്നെ ഈ പരിശോധന നടത്തിവരുന്നു ഉപയോഗങ്ങൾ
രോഗബാധ സംശയിച്ചാൽ, രോഗനിർണയം നടത്തുന്നതിന് ബ്ലഡ് കൾച്ചർ ഉപയോഗിക്കുന്നു ഏത് തരം സൂക്ഷ്മാണുവാണ്  രോഗകാരി എന്നത് കണ്ടെത്തുന്നതിന് ഇതിലൂടെ സാധിക്കും.
ന്യൂമോണിയ , പോസ്റ്റ്‌പാർട്ടം അണുബാധകൾ , pelvic inflammatory disease , എപിഗ്ലോട്ടിറ്റിസ് , സെപ്സിസ് , അകാരണമായ പനി തുടങ്ങിയവയുടെ ചികിത്സ നിർണ്ണയിക്കുന്നതിൽ പ്രയോജനപ്രദമാണ്.
3% വരെ തെറ്റായ റിസൾട്ട് സാധ്യതയുണ്ട്.
ഇത് ചികിത്സാപ്പിഴവിന് കാരണമാകാം പ്രവർത്തനം
10 മില്ലി  രക്തം ശേഖരിച്ച് രണ്ടോ അതിലധികമോ ബ്ലഡ് ബോട്ടിലിൽ സാമ്പിളുകളായെടുക്കുന്നു.
ഇവയിൽ കൾച്ചർ മീഡിയം ചേർത്ത്  നിരീക്ഷിക്കുന്നു.
തയോഗ്ലൈക്കോലേറ്റ് ലായനി സാധാരണയായി ഉപയോഗിക്കുന്ന കൾച്ചർ മീഡിയമാണ്.
രക്തം ശേഖരിക്കുന്നതിന് മുൻപ് 70% ഐസോപ്രൊപൈൽ ആൽക്കഹോൾ ഉപയോഗിച്ച് വെനിപങ്ചർ നടത്തുന്ന ഭാഗം വൃത്തിയാക്കുന്നു .
ഇതുംകൂടി കാണുക ബാക്ടീരിയൽ കൾച്ചർ അവലംബം Department of Health (2007) Saving lives:  Reducing infection, delivering clean and safe care London: DoH
ബ്ലഡ് മൂൺ ഇംഗ്ലീഷ് വിലാസം https://ml.wikipedia.org/wiki/Blood_Moon 31.01.2018 ന് ഉണ്ടായ സൂപ്പർ ബ്ലൂമൂൺ- റെഡ്മൂൺ- ചന്ദ്രഗ്രഹണം
പൂർണ്ണ ചന്ദ്രഗ്രഹണ സമയത്ത് ഇരുണ്ട ചുമപ്പ് നിറത്തിൽ കാണുന്ന ചന്ദ്രബിംബമാണ് രക്തചന്ദ്രൻ .
ഭൗമാന്തരീക്ഷത്തിൽ വച്ച് സൂര്യപ്രകാശത്തിനുണ്ടാകുന്ന അപവർത്തനം, വിസരണം എന്നീ പ്രതിഭാസങ്ങൾ മൂലമാണ് രക്തചന്ദ്രൻ ദൃശ്യമാകുന്നത്.
ചുവപ്പ് ചന്ദ്രൻ, ചെമ്പൻ ചന്ദ്രൻ എന്നീ പേരുകളിലും ഇത് അറിയപ്പെടുന്നു.
വിശദീകരണം പൂർണ്ണ ചന്ദ്രഗ്രഹണ സമയത്തുണ്ടാകുന്ന പ്രതിഭാസമാണ് രക്തചന്ദ്രൻ
ഗ്രഹണ സമയത്ത് ഭൂമിയുടെ നിഴൽ പൂർണമായും ചന്ദ്രനെ മറച്ചാലും  ചന്ദ്രൻ മങ്ങിയ ചുവപ്പ് നിറത്തിൽ ദൃശ്യമാകും.
ഭൂമിയുടെ അന്തരീക്ഷമാണ് ഇത്തരം ഒരു കാഴ്ചയ്ക്ക് കാരണം.
ഭൂമിയുടെ അന്തരീക്ഷത്തിൽ കൂടി കടന്നുപോകുന്ന സൂര്യപ്രകാശത്തിന്റെ കുറച്ചുഭാഗം അപവർത്തനത്തിനും വിസരണത്തിനും വിധേയമായി ഭൂമിയുടെ നിഴൽ ഭാഗത്തേയ്ക്ക് വളഞ്ഞ് ചന്ദ്രനിൽ പതിയ്ക്കുന്നു.
ഈ പ്രകാശ രശ്മികൾ അവിടെ നിന്നും പ്രതിഫലിച്ച് വീണ്ടും ഭൂമിയിൽ പതിയ്ക്കുമ്പോൾ ചന്ദ്രമുഖം നമുക്ക് ദൃശ്യമാകുന്നു.
എന്നാൽ ദൃശ്യപ്രകാശത്തിലെ തരംഗദൈർഘ്യം കുറഞ്ഞ വർണ്ണങ്ങളായ വയലറ്റ്, നീല, പച്ച നിറങ്ങൾ ഏതാണ്ട് പൂർണ്ണമായും വിസരണത്തിന് വിധേയമായി ഭൂമിയിൽ നിന്ന് ചന്ദ്രനിൽ പതിക്കാതെ പോകുന്നു.
അതു കൊണ്ട് ആ നിറങ്ങൾ  തിരികെ എത്തുന്നില്ല.
തരംഗ ദൈർഘ്യം കൂടിയ ഓറഞ്ച്, ചുവപ്പ് നിറങ്ങൾ മാത്രം ചന്ദ്രനിൽ നിന്നും പ്രതിഫലിച്ച് നമ്മുടെ കണ്ണുകളിൽ എത്തുമ്പോൾ ചുവന്ന നിറത്തിലുള്ള ചന്ദ്രനെ നാം കാണുന്നു.
അതായത് പൂർണ്ണ ചന്ദ്രഗ്രഹണ സമയത്ത് പൂർണ്ണമായും അദൃശ്യമാകുന്നതിന് പകരം ചന്ദ്രൻ മങ്ങിയ ചുവപ്പ് നിറത്തിൽ ദൃശ്യമാവുകയാണ് ചെയ്യുക.
ഏതാണ്ട് സന്ധ്യാകാശത്തിലെ സൂര്യനെ പോലെ.
ഭാഗീക ചന്ദ്രഗ്രഹണ സമയത്ത് ചന്ദ്രന്റെ പ്രഭമൂലം നമുക്ക് ചന്ദ്രന്റെ ഇരുണ്ട ഭാഗം ഇപ്രകാരം കാണാൻ കഴിയില്ല.
ഭൗമാന്തരീക്ഷത്തിലെ പൊടിപടലങ്ങളുടെ സാന്നിദ്ധ്യത്തിനനുസൃതമായി ചുവപ്പ് നിറത്തിൽ ഏറ്റക്കുറച്ചിലുകൾ ഉണ്ടാകാം.
അന്തരീക്ഷ മലിനീകരണത്തിന്റെ ഒരു അളവുകോലായും ഇതിനെ കണക്കാക്കുന്നു.
അടുത്ത് വരാനിരിക്കുന്ന പൂർണ്ണചന്ദ്ര ഗ്രഹണങ്ങൾ 2018 ജൂലൈ 27/28 2019 ജനുവരി 20/21(സൂപ്പർമൂൺ) 2021 മെയ് 26(സൂപ്പർ മൂൺ) 2022 മെയ് 15/16 2022.
നവംബർ 8 2025.
മാർച്ച്14 2025.
സെപ്റ്റംബർ 7 2026.
*2028.
ഡിസംബർ31(ബ്ലൂ മൂൺ) *2029.
ജൂൺ 26 
*2029.
ഡിസംബർ 20/21(ശൈത്യം, ശൈത്യകാല സൗരോച്ചം)
*2032.
ഏപ്രിൽ 23
*2032.
ഒക്ടോബർ18
*2033.
ഏപ്രിൽ 14
*2033.
ഒക്ടോബർ 8(സൂപ്പർ മൂൺ)
*2036.
ഫെബ്രുവരി 11(സൂപ്പർ മൂൺ)
*2036.
ആഗസ്റ്റ് 7
*2037.
ജനുവരി 31 (സൂപ്പർ ബ്ലൂ ബ്ലഡ്‌ മൂൺ)
*2040.
മെയ് 26
*2040.
നവംബർ 18/19
*2043.
മാർച്ച് 25
*2043.
സെപ്തംബർ 19
*2044.
മാർച്ച് 13
*2044.
സെപ്തംബർ 7
*2047.
ജനുവരി 12
*2047.
ജൂലൈ 7
*2048.
ജനുവരി 1
*2050.
മെയ് 6
*2050.
ഒക്ടോബർ 30
*2051.
ഏപ്രിൽ 26
*2051.
ഒക്ടോബർ 19/20(സൂപ്പർ മൂൺ)
*2054.
ഫെബ്രുവരി 22(സൂപ്പർ മൂൺ)
*2054.
ആഗസ്റ്റ് 18
*2055.
ഫെബ്രുവരി 11(സൂപ്പർ മൂൺ)
*2058.
ജൂൺ 6
*2058.
നവംബർ 30 ഇതും കാണുക ബ്ലൂ മൂൺ സൂപ്പർമൂൺ വിസരണം ജനുവരി 2018 ചന്ദ്രഗ്രഹണം അവലംബം
ബ്ലഡ്–റെറ്റിനൽ ബാരിയർ ഇംഗ്ലീഷ് വിലാസം https://ml.wikipedia.org/wiki/Blood%E2%80%93retinal_barrier
ചില വസ്തുക്കൾ റെറ്റിനയുടെ ടിഷ്യുവിലേക്ക് പ്രവേശിക്കുന്നത് തടയാൻ സഹായിക്കുന്ന, പരസ്പരം ബന്ധിപ്പിച്ചിരിക്കുന്ന കോശങ്ങൾ അടങ്ങിയിരിക്കുന്ന ബ്ലഡ്-റെറ്റിനൽ ബാരിയർ അഥവാ ബിആർബി ശരീരത്തിലെ ബ്ലഡ്- ഒക്കുലാർ ബാരിയറിന്റെ ഭാഗമാണ്.
ഈ ബാരിയറിലെ റെറ്റിന രക്തചംക്രമണത്തിന്റെ നോൺ-ഫെൻ‌സ്‌ട്രേറ്റഡ് കാപ്പിലറികളും, റെറ്റിന എപ്പിത്തീലിയൽ സെല്ലുകൾ തമ്മിലുള്ള ഇറുകിയ ജംഗ്ഷനുകളും കൊറിയോകാപ്പിലറിയിൽ നിന്ന് റെറ്റിനയിലേക്ക് വലിയ തന്മാത്രകൾ കടക്കുന്നത് തടയുന്നു.
ബ്ലഡ് റെറ്റിനൽ ബാരിയറിന് റെറ്റിന വാസ്കുലർ എൻ‌ഡോതീലിയം, റെറ്റിനൽ പിഗ്മെൻറ് എപ്പിത്തീലിയം എന്നീ രണ്ട് ഘടകങ്ങളുണ്ട്.
സെറിബ്രൽ രക്തക്കുഴലുകൾക്ക് സമാനമായ റെറ്റിന രക്തക്കുഴലുകൾ ആണ് ഇന്നർ ബ്ലഡ്-ഒക്കുലർ ബാരിയർ നിലനിർത്തുന്നത്.
ഇറുകിയ ജംഗ്ഷനുകളുള്ള നോൺ-ഫെൻ‌സ്‌ട്രേറ്റഡ് എൻ‌ഡോതീലിയൽ സെല്ലുകളുടെ ഒരൊറ്റ പാളി ഈ ഫിസിയോളജിക്കൽ ബാരിയറിൽ അടങ്ങിയിരിക്കുന്നു.
ഈ ജംഗ്ഷനുകൾക്ക് ട്രേസർ സ്വാധീനമില്ലാത്തതിനാൽ നിരവധി പദാർത്ഥങ്ങൾ ഐബോളിന്റെ മെറ്റബോളിസത്തെ ബാധിക്കും.
റെറ്റിനൽ പിഗ്മെൻറ് എപ്പിത്തീലിയം ആണ് ഔട്ടർ ബ്ലഡ്-റെറ്റിനൽ ബാരിയർ നിലനിർത്തുന്നത്.
ക്ലിനിക്കൽ പ്രാധാന്യം ഡയബറ്റിക് റെറ്റിനോപ്പതി
അനിയന്ത്രിതമായ പ്രമേഹത്തിന്റെ ഫലമായി ഉണ്ടാകുന്ന ഡയബറ്റിക് റെറ്റിനോപ്പതി ബ്ലഡ്-റെറ്റിനൽ ബാരിയറിന്റെ തകർച്ചയുമായി ബന്ധപ്പെട്ടിരിക്കുന്നു.
ഡയബെറ്റിക് റെറ്റിനോപ്പതി രോഗികളിൽ ഈ ബാരിയർ കൂടുതൽ ചോർന്നൊലിക്കുന്നു.
രക്താതിമർദ്ദമുള്ള മൃഗങ്ങളിൽ (ഉയർന്ന രക്തസമ്മർദ്ദമുള്ളവ ) ബ്ലഡ്-റെറ്റിനൽ ബാരിയറിലൂടെ കൂടുതൽ വസ്തുക്കൾ ഉള്ളിലേക്ക് പ്രവേശിക്കുമെന്ന് അനിമൽ മോഡൽ തെളിയിച്ചിട്ടുണ്ട്.
ഇതും കാണുക ബ്ലഡ്-എയർ ബാരിയർ - ശ്വാസകോശത്തിലെ കാപ്പിലറികളിലെ രക്തത്തിൽ നിന്ന് അൽവിയോളാർ വായുവിനെ വേർതിരിക്കുന്ന മെംബ്രൺ ബ്ലഡ്-ബ്രെയിൻ ബാരിയർ - തലച്ചോറിലേക്ക് രക്ത ഘടകങ്ങളെ തിരഞ്ഞെടുക്കുന്നതിന് അനുവദിക്കുന്ന സെമിപെർമെബിൾ ക്യാപില്ലറി ബോർഡർ ബ്ലഡ്-ഒക്കുലർ ബാരിയർ - പ്രാദേശിക രക്തക്കുഴലുകൾക്കും കണ്ണിന്റെ മിക്ക ഭാഗങ്ങൾക്കും ഇടയിലുള്ള ഫിസിക്കൽ ബാരിയർ ബ്ലഡ്-ടെസ്റ്റിസ് ബാരിയർ - രക്തക്കുഴലുകൾക്കും സെമിനിഫറസ് ട്യൂബ്യൂളുകൾക്കും ഇടയിലുള്ള ഫിസിക്കൽ ബാരിയർ ബ്ലഡ്-തൈമസ് ബാരിയർ - തൈമിക് കോർട്ടക്സിലെ തുടർച്ചയായ രക്ത കാപ്പിലറികളാൽ രൂപം കൊള്ളുന്ന ഒരു തടസ്സം അവലംബം
മഹിഷാസുര മുഹൻ ഇംഗ്ലീഷ് വിലാസം https://ml.wikipedia.org/wiki/Mahishasura_muhan
ബിഭൂതി പട്നായിക് രചിച്ച ഒഡിയ ചെറുകഥാ സമാഹാരമാണ് മഹിഷാസുര മുഹൻ (ചെറുകഥ) .
മഹിളാ കിസാൻ സശാക്തീകരൺ പരിയോജന ഇംഗ്ലീഷ് വിലാസം https://ml.wikipedia.org/wiki/Mahila_Kisan_Sashakthikaran_Pariyojana ഞാറു നടീൽ MAT NURSERY
തൃശ്ശൂർ ,മലപ്പുറം, പാലക്കാട് ജില്ലകളിൽ നെൽകൃഷി പുനരുദ്ധാരണത്തിനു വേണ്ടിയുള്ള പദ്ധതിയാണ് മഹിളാ കിസാൻ  സശാക്തീകരൺ പരിയോജന ( എം.കെ.എസ്.പി ).44 ബ്ലോക്കുകളിലായി 30000 സ്ത്രീ തൊഴിലാളികളെ  യത്രവൽക്കൃത പരിശീലനം കൊടുത്ത് നെൽകൃഷി  മേഖലക്കു പുതുജീവൻ നൽകുകയാണ്  ഈ പദ്ധതിയുടെ ഉദ്ദ്യേശ്യം ബയോആർമി
മഹിളാ കിസാൻ  സശാക്തീകരൺ പരിയോജനയുടെ ഉപപദ്ധതിയാണ് ബയോആർമി .
കൃഷിയുടെ എല്ലാ മേഖലകളിലും ഇടപെടാൻ കഴിയ്യൂന്ന സേവന ദാതാക്കളെ സൃഷ്ടിക്കൂകയാണ് ലക്ഷ്യം.
മഹിളാരത്നം
മലയാളത്തിലെ ഒരു സ്ത്രൈണമാസികയാണു് മഹിളാരത്നം.
കേരളശബ്ദം ഗ്രൂപ്പാണു ഇതു പുറത്തിറക്കുന്നതു്.
കൊല്ലത്താണു ആസ്ഥാനം
മഹിഷാസുരൻ ഇംഗ്ലീഷ് വിലാസം https://ml.wikipedia.org/wiki/Mahishasura മൈസൂരിലെ ചാമുണ്ഡി ഹിൽസിലുള്ള മഹിഷാസുര പ്രതിമ
ഹൈന്ദവ വിശ്വാസപ്രകാരം മൂന്നു ലോകവും അടക്കിവാണു എന്ന് ദേവി പുരാണങ്ങളിൽ പരാമർശി ക്കപ്പെടുന്ന ഒരു അസുരചക്രവർത്തിയായിരുന്നു മഹിഷാസുരൻ .
അസുരരാജാവായ രംഭന്, മഹിഷത്തിൽ ‍(എരുമ) ഉണ്ടായ മകനാണു മഹിഷാസുരൻ.
ദേവീമാഹാത്മ്യം
ചണ്ഡികാദേവി മഹിഷാസുരനെതിരെ നേടിയ വിജയം വർണ്ണിക്കുന്ന സംസ്കൃത രചനയാണ്‌ ദേവീ മാഹാത്മ്യം.
മാർക്കണ്ഡേയ പുരാണത്തിന്റെ ഭാഗമാണിത്.
അഞ്ചാം നൂറ്റാണ്ടിലാണ് ദേവീമാഹാത്മ്യം രചിച്ചത് എന്നാണ് വിശ്വസിച്ച് വരുന്നത്.
ദുർഗ്ഗ സപ്തശക്തി എന്നാണ് ഈ രചനയുടെ മറ്റൊരു പേര്.
ഇതിലെ 700 പദ്യങ്ങൾ 13 അദ്ധ്യായങ്ങളായി ക്രമീകരിക്കപ്പെട്ടിരിക്കുന്നു.
ആൺദൈവത്തിന്റെ പ്രഭാവം കുറഞ്ഞ ഇണയെന്ന നിലയ്ക്കുള്ള പുരുഷമേധാവിത്വപരമായ സ്ഥിതിയിൽ നിന്ന്, ശക്തിയുടെ തന്നെ പ്രതീകം എന്ന അവസ്ഥയിലേയ്ക്കുള്ള ആദിപരാശക്തിയായ അമ്മ ദൈവത്തിന്റെ പരിവർത്തനമാണ് രചനയിൽ പ്രതിപാദിച്ചിരിക്കുന്നത്.
മഹിഷാസുര മർദ്ദനം
അസുരന്മാരുടെ രാജാവായിരുന്നു രംഭാസുരൻ.
ഇദ്ദേഹത്തിനൊരു മകനുണ്ട്, മഹിഷാസുരൻ.
രംഭാസുരനു ശേഷം അസുരന്മാരുടെ രാജാവായി മഹിഷാസുരൻ വാഴുന്ന കാലം.
ദേവന്മാരെ മുച്ചൂടും മുടുപ്പിക്കുക എന്നതായിരുന്നു മഹിഷാസുരന്റെ ലക്ഷ്യം.
അതിനായി എപ്പോഴും യുദ്ധം നടത്തി വന്നിരുന്നു.
വളരെ പെട്ടന്നായിരുന്നു മഹിഷാസുരൻ ശക്തി നേടിയത്.
അസുരന്മാരുടെ എല്ലാ ലക്ഷണവും നിറഞ്ഞ് നിന്നിരുന്നു.
മഹിഷാസുരൻ ഒരിക്കൽ ബ്രഹ്മാവിനെ തപസ്സ് ചെയ്തു.
കഠിനമായ പരീക്ഷണങ്ങൾക്ക് ഒടുവിൽ ബ്രഹ്മാവ് അവനിൽ പ്രസാദിച്ചു.
എന്ത് വരമാണ് വേണ്ടത് എന്ന ഭഗവാന്റെ ചോദ്യത്തിന് അവൻ ഇങ്ങനെ മറുപടി പറഞ്ഞു.
' ഭഗവാനെ, എനിക്ക് മരണമുണ്ടാകരുത്.
മരണമില്ലാത്തവനാക്കണം'.
ഭഗവാൻ പുഞ്ചിരിയോടെ മറുപടി പറഞ്ഞു, 'മകനേ... മരണമില്ലാത്തവൻ ആരുമില്ല. ഒരിക്കൽ എല്ലാത്തിനും അവസാനമുണ്ടാകും. എനിക്ക് അങ്ങനെ വരം നൽകാൻ കഴിയില്ല. മറ്റെന്തെങ്കിലും ചോദിച്ചാൽ സാധിച്ച് തരാം.'
ആലോചിച്ച ശേഷം മഹിഷാസുരൻ വീണ്ടും പറഞ്ഞു,' അങ്ങനെയെങ്കിൽ, ഭൂമിയിൽ പിറന്ന ആർക്കും എന്നെ വധിക്കാൻ കഴിയരുത്.
മനുഷ്യരുടെ കൈ കൊണ്ട് എനിക്ക് മരണമുണ്ടാകരുത്, ദേവന്മാർക്ക് എന്നെ കൊല്ലാൻ കഴിയരുത്.
മരണം അനിവാര്യമാണെങ്കിൽ അത് ഒരു സ്ത്രീയിലൂടെ മാത്രമാകണം.
സ്ത്രീകൾ അപലയാണ്, അവർക്ക് ഒരിക്കലും ശക്തിമാനായ എന്നോട് പൊരുതാൻ കഴിയില്ല.
അപ്പോൾ എനിക്ക് മരണവും ഉണ്ടാകില്ല.
' ബ്രഹ്മാവ് ആ വരം നൽകി അവനെ അനുഗ്രഹിച്ചു.
അങ്ങനെ അവന് മരണത്തോട് ഭയമില്ലാതായി.
വലിയൊരു പട തന്നെ അവൻ സൃഷ്ടിച്ചു.
വരബലത്തിൽ അഹങ്കരിച്ച ഈ അസുരൻ ഭൂമിയിലും, ദേവലോകത്തും അക്രമം അഴിച്ചു വിട്ടു.
ദേവൻമാർക്ക് ഇരിക്കപൊറുതി ഇല്ലാതെയായി.
അവർ രക്ഷക്കായി ത്രിമൂർത്തികളോട് അപേക്ഷിച്ചു.
ദേവൻമാരുടെ അപേക്ഷപ്രകാരം ത്രിമൂർത്തികൾ തങ്ങളുടെ ശക്തി സമന്വയിപ്പിച്ച് ഒരു പുതിയ സൃഷ്ടി നടത്തി.
അതായിരുന്നു ദിവ്യപ്രഭയോട് ജനിച്ച മഹാലക്ഷ്മി.
മൂന്ന് നിറങ്ങളോടും ഭാവങ്ങളോടും കൂടിയായിരുന്നു അവളുടെ ജനനം.
എല്ലാ ദേവതകളുടെയും സംരക്ഷണമായിരുന്നു ആ ഭഗവതി.
പല രൂപങ്ങൾ ഉണ്ടായിരുന്നു ദേവിക്ക്.
അതിലൊന്നായിരുന്നു ചണ്ഡികാദേവി.
സാക്ഷാൽ മഹിഷാസുരമർദ്ദിനി.
തുടർന്ന് ദേവിയും മഹിഷാസുരനും തമ്മിൽ യുദ്ധമാകുകയും, അസുരനെ ചണ്ഡിക വധിക്കുകയും ചെയ്തു.
ദുർഗ്ഗാദേവി മഹിഷാസുരനെ നിഗ്രഹിച്ച ദിവസമാണ് വിജയദശമി.
ഈ വേളയിൽ വ്രതമനുഷ്ഠിച്ച് ഭക്തന്മാർ കുമാരിമാരെയും ദമ്പതിമാരെയും ആചരിക്കണമെന്ന് പറയുന്നു.
അതിന്റെ ഫലസിദ്ധിയും ദേവീഭാഗവതത്തിൽ സൂചിപ്പിക്കുന്നുണ്ട്.
വർഷത്തിൽ 4 തവണ നവരാത്രി ആഘോഷിക്കാമെന്ന് പുരാണങ്ങളും പറയുന്നു.
മേടം, കന്നി, കർക്കടകം, കുംഭം ഇവയാണ് നാലുമാസങ്ങൾ.
കറുത്തവാവ് മുതൽ 10 ദിവസമാണ് വ്രതമനുഷ്ഠിച്ച് പൂജ നടത്തേണ്ടത്.
ധർമ്മ സംരക്ഷണത്തിൻറെയും വിജയത്തിൻറെയും സന്ദേശമാണ് നവരാത്രിയുടെ കഥകൾ നൽകുന്നത്.
നവരാത്രി ആഘോഷത്തിന് കാരണമായി പറയാവുന്ന ദേവിയുടെ യുദ്ധവിജയ കഥകൾ ദേവീ ഭാഗവതത്തിലും മാർക്കണ്ഠേയ പുരാണത്തിലും പറയുന്നുണ്ട്.
മഹിഷാസുരൻ, ചണ്ഡാസുരൻ, രക്തബീജൻ, ശുഭനിശുംഭന്മാർ, ധൂമ്രലോചനൻ, മുണ്ഡാസുരൻ എന്നിവരുടെ നിഗ്രഹത്തിനായി ദേവി എടുത്തിട്ടുള്ള അവതാരങ്ങളും അതിൽ നേടിയ വിജയവും ആണ് നവരാത്രി ആഘോഷത്തിന് കാരണമായത്.
Mahishasura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മഹീന്ദ്ര മഹീന്ദ്ര ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Mahindra_%26_Mahindra_Limited കേരളത്തിൽ നിന്നുള്ള ഒരു മഹീന്ദ്ര സി.എൽ 550 എംഡിഐ.
അമേരിക്കൻ ജീപ്പിൽ നിന്നുള്ള ലൈസൻസിൽ പുറത്തിറക്കിയത്.
മഹീന്ദ്ര സി ജെ 340 ആദ്യ തലമുറയിലെ മഹീന്ദ്ര സ്‌കോർപിയോ
വാഹന നിർമ്മാണം, കാർഷികോപകരണങ്ങളുടെ നിർമ്മാണം, വ്യാപാരം, ലോജിസ്റ്റിക്സ്, വിവരസാങ്കേതിക വിദ്യ, ധനകാര്യ സേവനങ്ങൾ എന്നീ രംഗങ്ങളിലെ അതികായന്മാരായി അറിയപ്പെടുന്ന മഹീന്ദ്ര ഗ്രൂപ്പിന്റെ ഒരു അനുബന്ധ സ്ഥാപനമാണ്‌ മഹീന്ദ്ര മഹീന്ദ്ര ലിമിറ്റഡ് ( ബി.എസ്.ഇ :500520 , എൻ.എസ്.ഇ :MNM) .
സ്‌പോർട്ട്സ്  യൂറ്റിലിറ്റി വാഹനനിർമ്മാതാക്കാളിൽ ഇന്ത്യയിൽ ഒന്നാമതു നിൽക്കുന്ന സ്ഥാപനമാണ്‌ മഹീന്ദ്ര മഹീന്ദ്ര ലിമിറ്റഡ്.
1945 ൽ ലുധിയാനയിൽ മഹീന്ദ്ര മുഹമ്മദ് എന്ന പേരിലാണ്‌  ഈ വാഹന നിർമ്മാണ സ്ഥാപനം തുടങ്ങിയത്.
ഇന്ത്യാവിഭജനത്തെ തുടർന്ന് ഗുലാം മുഹമ്മദ് പാകിസ്താനിലേക്ക് പോകുകയും അവിടുത്തെ ആദ്യത്തെ ധനകാര്യ മന്ത്രിയാവുകയും ചെയ്തു.
ഇതിനെ തുടർന്നാണ്‌ 1948 ൽ  ഈ സ്ഥാപനത്തിന്റെ പേര്‌ മഹീന്ദ്ര മുഹമ്മദ്  എന്നതിൽ നിന്ന് മഹീന്ദ്ര മഹീന്ദ്ര എന്നാക്കിയത്.
പ്രാരംഭഘട്ടത്തിൽ വിവിധോദ്ദേശ്യ വാഹനങ്ങളുടെ നിർമ്മാണം ലക്ഷ്യമിട്ട  മഹീന്ദ്ര മഹീന്ദ്ര , ഇന്ത്യയിലെ വില്ലി ജീപ്പിന്റെ ലൈസൻസിൽ വാഹനങ്ങളുടെ അസംബ്ലിംഗിലൂടെയാണ്‌ അറിയപ്പെട്ടു തുടങ്ങിയത്.
പിന്നീട് സ്ഥാപനം വ്യാപാരാവശ്യത്തിനുള്ള ലഘു വാഹനങ്ങളൂം (Light Commercial Vehicles) കാർഷികാവശ്യത്തിനുള്ള ട്രാക്ടറുകളും നിർമ്മിക്കുന്ന അതിന്റെ ശാഖ തുറന്നു.
സൈനിക വാഹനങ്ങളും ട്രാക്ടറുകളും നിർമ്മിക്കുന്ന സ്ഥാപനത്തിൽ നിന്ന് ആഗോള വിപണിയിലെ വമ്പൻ വാഹന നിർമ്മാതാക്കളായി ദ്രുധഗതിയിലാണ്‌  മഹീന്ദ്ര മഹീന്ദ്ര ലിമിറ്റഡിന്റെ വളർച്ച.
സ്‌കോർപിയോ പോലുള്ള  വാഹനങ്ങൾ, മഹീന്ദ്ര മഹീന്ദ്രയെ യൂറ്റിലിറ്റി വാഹന നിർമ്മാതാക്കളൂടെ മുൻനിരയിൽ എത്തിച്ചു.
ഇന്ത്യൻ വിപണിയിലെ അതിന്റെ പ്രധാന എതിരാളികളിൽ മാരുതി സുസുക്കി ഇന്ത്യയും ടാറ്റ മോട്ടോഴ്‌സും ഉൾപ്പെടുന്നു.
അതിന്റെ യൂണിറ്റായ, മഹീന്ദ്ര ട്രാക്ടേർസ്, വോളിയം അനുസരിച്ച് ലോകത്തിലെ ഏറ്റവും വലിയ ട്രാക്ടറുകളുടെ നിർമ്മാതാവാണ്.
2018-ൽ ഫോർച്യൂൺ ഇന്ത്യ 500-ന്റെ ഇന്ത്യയിലെ മികച്ച കമ്പനികളുടെ പട്ടികയിൽ ഇത് 17-ാം സ്ഥാനത്താണ്.
കമ്പനിയുടെ തന്നെ ചെറുവിമാനങ്ങളുടെ നിർമ്മാണത്തിനുള്ള ഒരു വിഭാഗമാണ് മഹീന്ദ്ര എയറോസ്‌പേസ്.
സഹോദരങ്ങളായ കൈലാഷ് ചന്ദ്ര മഹീന്ദ്രയും ജഗദീഷ് ചന്ദ്ര മഹീന്ദ്രയും മാലിക് ഗുലാം മുഹമ്മദിനൊപ്പം ചേർന്ന് 1945 ഒക്ടോബർ 2 ന് ലുധിയാനയിൽ മഹീന്ദ്ര മുഹമ്മദ് എന്ന പേരിൽ ഒരു സ്റ്റീൽ ട്രേഡിംഗ് കമ്പനിയായായാണ് ഇത് സ്ഥാപിച്ചത്.
മഹീന്ദ്ര ഗ്രൂപ്പിന്റെ ഇപ്പോഴത്തെ ചെയർമാൻ ആനന്ദ് മഹീന്ദ്ര ജഗദീഷ് ചന്ദ്ര മഹീന്ദ്രയുടെ ചെറുമകനാണ്.
1948-ൽ കമ്പനി അതിന്റെ പേര് മഹീന്ദ്ര ആൻഡ് മഹീന്ദ്ര എന്നാക്കി മാറ്റി.
ജീപ്പിൽ നിന്നുള്ള തുടക്കം
വലിയ എം‌യു‌വികളുടെ നിർമ്മാണത്തിലേക്കും വിൽപ്പനയിലേക്കും വ്യാപിക്കുന്നതിനുള്ള ഒരു വ്യാപാര അവസരം അവർ കണ്ടെത്തിയതോടെ, ഇന്ത്യയിൽ വില്ലിസ് ജീപ്പിന്റെ ലൈസൻസിന് കീഴിൽ വാഹനങ്ങൾ അസംബിൾ ചെയ്യാൻ തുടങ്ങി.
താമസിയാതെ, എം ആൻഡ് എം ഇന്ത്യയിൽ ജീപ്പ് നിർമ്മാതാവായി സ്ഥാപിക്കപ്പെടുകയും പിന്നീട് ലഘു വാണിജ്യ വാഹനങ്ങളും (എൽസിവി) കാർഷിക ട്രാക്ടറുകളും നിർമ്മിക്കാൻ തുടങ്ങുകയും ചെയ്തു.
1970-ൽ അമേരിക്കൻ മോട്ടോഴ്സ് കോർപ്പറേഷൻ ജീപ്പ് വാങ്ങി; 1987-ൽ ക്രിസ്‌ലർ എഎംസിയെ വാങ്ങിയതിന് ശേഷം എഎംസിയുടെ ലൈസൻസിന് കീഴിൽ മഹീന്ദ്ര ജീപ്പുകൾ നിർമ്മിക്കുന്നത് തുടർന്നു.
മഹീന്ദ്ര ഥാർ
മഹീന്ദ്ര മഹീന്ദ്ര ലിമിറ്റഡ് പുറത്തിറക്കുന്ന ഒരു വിഭാഗം ജീപ്പാണ് മഹീന്ദ്ര ഥാർ .
സി.ആർ.ഡി.ഇ.
, ഡി.ഐ. എന്നീ രണ്ടു മോഡലുകളിൽ ഇവ പുറത്തിറക്കുന്നു.
ഇതിൽ ആദ്യത്തേത് ഓഫ് റോഡറും രണ്ടാമത്തേത് മഹീന്ദ്ര മുൻപ് പുറത്തിറക്കിയ 540 എന്ന മോഡലിന്റെ പുതുരൂപവുമാണ്.
ഇതിൽ 104 ബി.എച്ച്.പി. 247 എൻ.എം. 2500 സി.സി. എഞ്ചിൻ ഉപയോഗിച്ചിരിക്കുന്നു.
540 - യിൽ നിന്നും വ്യത്യസ്തമായി മുൻപിൽ ഇൻഡിപെൻഡന്റ് സസ്പെൻഷൻ ഏർപ്പെടുത്തിയിരിക്കുന്നു.
എൻ.ജി.ടി. 530 ആർ.വി. ഫോർ ഗിയർബോക്സ്, പവർ സ്റ്റീയറിങ് എന്നീ സൗകര്യങ്ങളും ഇതിൽ ഉൾക്കൊള്ളിച്ചിരിക്കുന്നു.
മഹീന്ദ്ര യുണൈറ്റഡ് എഫ്.സി
മഹാരാഷ്ട്രയിലെ മുംബൈ ആസ്ഥാനമായുള്ള ഒരു ഇന്ത്യൻ പ്രൊഫഷണൽ ഫുട്ബോൾ ക്ലബ്ബാണ് മഹീന്ദ്ര യുണൈറ്റഡ് ഫുട്ബോൾ ക്ലബ് (എം‌യു‌എഫ്‌സി എന്ന് ചുരുക്കം).
മഹീന്ദ്ര യുണൈറ്റഡ് 2009-10 സീസണിന്റെ അവസാനത്തിൽ ക്ലോസ് ചെയ്യുന്നതിന് മുമ്പ് ഇന്ത്യയിലെ AFC - അഫിലിയേറ്റ് ചെയ്ത ടോപ്പ് ടയർ ഫുട്ബോൾ ലീഗായ ഐ-ലീഗിൽ കളിച്ചു.
എംഡിഎഫ്എ സീനിയർ ഡിവിഷൻ ലീഗിലും ക്ലബ് മത്സരിച്ചു.
ഇംഗ്ലീഷ് പ്രീമിയർ ലീഗിലെ പവർഹൗസായ മാഞ്ചസ്റ്റർ യുണൈറ്റഡിന് ശേഷം ഇന്ത്യയുടെ എം.യു. എന്നാണ് ക്ലബ് അറിയപ്പെടുന്നത്.
ക്ലബ് രാജ്യത്തെ ഏറ്റവും ജനപ്രിയമായ ഫുട്ബോൾ ക്ലബ്ബുകളിൽ ഒന്നായിരുന്നു, അതിന്റെ നിലനിൽപ്പിന്റെ കഴിഞ്ഞ നാല് ദശകങ്ങളിൽ സ്ഥിരതയാർന്ന മികച്ച പ്രകടനത്തിന് പേരുകേട്ടതാണ്.
ഇന്ത്യയിലെ പല പ്രധാന ടൂർണമെന്റുകളിലും ക്ലബ് വിജയിച്ചിരുന്നു.
ചരിത്രം രൂപീകരണവും യാത്രയും
1962 ൽ മഹീന്ദ്ര ഗ്രൂപ്പിന്റെ രക്ഷാകർതൃത്വത്തിൽ മഹീന്ദ്ര മഹീന്ദ്ര അലൈഡ് സ്പോർട്സ് ക്ലബ്ബ് എന്ന പേരിൽ ക്ലബ്ബ് സ്ഥാപിതമായി.
1964-ൽ ബോംബെയുടെ ഹാർവുഡ് ലീഗിൽ ക്ലബ്ബ് പ്രവേശനം നേടി.
മുംബൈയിലെ ലീഗുകളിൽ
അവരുടെ തുടക്കം മുതൽ, മഹീന്ദ്ര വെസ്റ്റേൺ ഇന്ത്യ ഫുട്ബോൾ അസോസിയേഷനിൽ (WIFA) അംഗമായി, പിന്നീട് 1983-ൽ മുംബൈ ഡിസ്ട്രിക്റ്റ് ഫുട്ബോൾ അസോസിയേഷനുമായി (മുമ്പ് BDFA ) അഫിലിയേറ്റ് ചെയ്തു.
അവർ മഹാരാഷ്ട്ര ഫുട്ബോൾ ലീഗിനൊപ്പം ബോംബെ ഹാർവുഡ് ലീഗിന്റെ പിന്നീടുള്ള എഡിഷനുകളിൽ പങ്കെടുക്കുകയും 1970, 1982, 1984, 1985 എന്നീ വർഷങ്ങളിൽ നാല് തവണ ഹാർവുഡ് ലീഗ് വിജയിക്കുകയും ചെയ്തു
മഹീന്ദ്ര പിന്നീട് 1990 മുതൽ 1999 വരെ WIFA സൂപ്പർ ഡിവിഷനിൽ പങ്കെടുക്കുകയും 1995 ൽ WIFA കിരീടം നേടുകയും ചെയ്തു.
അവർ പിന്നീട് MDFA എലൈറ്റ് ഡിവിഷനിൽ പങ്കെടുക്കുകയും 2000 മുതൽ 2004 വരെയും 2006 മുതൽ 2009 വരെയും തുടർച്ചയായി ട്രോഫികൾ ഉയർത്തുകയും ചെയ്തു NFL ഉം മറ്റ് ആഭ്യന്തര മത്സരങ്ങളും
2002 മുതൽ 2003 വരെ, ചെക്ക് പരിശീലകൻ കരേൽ സ്ട്രോംസിക്ക് നാഷണൽ ഫുട്ബോൾ ലീഗിൽ ക്ലബ്ബ് കൈകാര്യം ചെയ്തു.
2006-ലെ വേനൽക്കാലത്ത്, അത് മഹീന്ദ്ര യുണൈറ്റഡ് എന്ന് പുനർനാമകരണം ചെയ്യപ്പെട്ടു.
ഷർട്ടിന്റെ നിറവും ഓറഞ്ചിൽ നിന്ന് ചുവപ്പിലേക്ക് മാറ്റി.
ടീം അതിന്റെ NFL ഹോം മത്സരങ്ങൾ മുംബൈയിലെ കൂപ്പറേജ് ഗ്രൗണ്ടിൽ കളിച്ചു, എന്നാൽ സ്റ്റേഡിയത്തിന്റെ മോശം അവസ്ഥ കാരണം, ഫെബ്രുവരി 7, 2006 വരെ, അവർക്ക് അവരുടെ മിക്കവാറും എല്ലാ NFL ഗെയിമുകളും അകലെയുള്ള വേദികളിൽ കളിക്കേണ്ടി വന്നു.
2005-06 സീസണിൽ ക്ലബ്ബിന്റെ ചരിത്രത്തിൽ ആദ്യമായി, രണ്ട് കളികൾ ശേഷിക്കെ എൻഎഫ്എൽ പ്രീമിയർ ഡിവിഷനിൽ മഹീന്ദ്ര ചാമ്പ്യന്മാരായി.
സീസണിൽ ആദ്യമായി തങ്ങളുടെ ചിരവൈരികളായ എയർ ഇന്ത്യയെ തോൽപ്പിച്ച് അവർ അത് പിന്തുടർന്നു.
2003 ലും 2005 ലും കിരീടം നേടിയ അവർ രണ്ട് തവണ ഇന്ത്യൻ ഫെഡറേഷൻ കപ്പ് 2005-ലെ വിജയം ഇന്ത്യൻ ഫുട്ബോൾ ചരിത്രത്തിൽ ഫെഡറേഷൻ കപ്പും നാഷണൽ ഫുട്ബോൾ ലീഗ് ഡബിൾസും ഒരേ സീസണിൽ നേടുന്ന ആദ്യ ക്ലബ്ബായി മഹീന്ദ്ര മാറി.
എന്നിരുന്നാലും അവർ ഈസ്റ്റ് ബംഗാളിനോട് 1-2 എന്ന മാർജിനിൽ NFL സൂപ്പർ കപ്പ് തോറ്റു.
ഐഎഫ്എ ഷീൽഡിന്റെ 2006 പതിപ്പിൽ, കൊൽക്കത്തയിൽ മോഹൻ ബഗാൻ എസിയെ 1-0ന് പരാജയപ്പെടുത്തി മഹീന്ദ്ര യുണൈറ്റഡ് ചാമ്പ്യന്മാരായി.
2006 ഫെഡറേഷൻ കപ്പിലും അവർ പങ്കെടുക്കുകയും പെനാൽറ്റി ഷൂട്ടൗട്ടിൽ ഡെംപോ എസ്‌സിയെ 4-2ന് പരാജയപ്പെടുത്തി മൂന്നാം സ്ഥാനം നേടുകയും ചെയ്തു.
ഐഎഫ്എ ഷീൽഡിന്റെ 2008 പതിപ്പിൽ, അവർ ദക്ഷിണാഫ്രിക്കൻ ടീമായ സാന്റോസ് എഫ്‌സിയെ 3-1 ന് പരാജയപ്പെടുത്തി കിരീടം നേടി.
ഒഎൻജിസിക്കെതിരായ ഐ-ലീഗ് മത്സരത്തിൽ ഫ്രീകിക്ക് തടയുന്ന മഹീന്ദ്ര യുണൈറ്റഡ് താരങ്ങൾ.
ഡെറിക് പെരേര ആയിരുന്നു ടീമിന്റെ മുഖ്യ പരിശീലകൻ.
സുഭാഷിഷ് റോയ് ചൗധരി, മഞ്ജിത് സിംഗ് , സുറോജിത് ബോസ് തുടങ്ങിയ കളിക്കാർ ടീമുമായി ബന്ധപ്പെട്ടിട്ടുണ്ട്.
രാജ്യത്തെ യുവപ്രതിഭകളെ പരിപോഷിപ്പിക്കുന്നതിനായി അണ്ടർ 15, അണ്ടർ 19 ടീമുകൾ രൂപീകരിക്കാനും ക്ലബ് ശ്രമിച്ചു.
സ്റ്റേഡിയം നവീകരണത്തിന് മുമ്പ് കൂപ്പറേജ് ഫുട്ബോൾ ഗ്രൗണ്ട്
MDFA എലൈറ്റ് ലീഗിനൊപ്പം നാഷണൽ ഫുട്ബോൾ ലീഗിന്റെയും ഐ-ലീഗിന്റെയും ഹോം മത്സരങ്ങൾക്കായി മഹീന്ദ്ര യുണൈറ്റഡ് മുംബൈയിലെ നരിമാൻ പോയിന്റിൽ സ്ഥിതി ചെയ്യുന്ന കൂപ്പറേജ് ഫുട്ബോൾ ഗ്രൗണ്ട് ഉപയോഗിച്ചു.
ഇതിന് ഏകദേശം 12,000 കാണികളെ ഉൾക്കൊള്ളാനുള്ള ശേഷിയുണ്ടായിരുന്നു.
ക്ലബ് പിരിച്ചുവിടുന്നു
2009-10 ഐ-ലീഗ് അവസാനിച്ചതിന് ശേഷം ക്ലബ് പിരിച്ചുവിടുമെന്ന് 2010-ൽ പ്രഖ്യാപിച്ചു.
മുംബൈയിലെ ഫുട്ബോളിന് കനത്ത തിരിച്ചടിയായിരുന്നു ഈ തീരുമാനം.
1991 മുതൽ ടീമിനൊപ്പമുള്ള മഹീന്ദ്ര യുണൈറ്റഡിന്റെ ചെയർമാനും ഇന്ത്യൻ ഫുട്‌ബോളിൽ മഹീന്ദ്ര മിക്കവാറും എല്ലാ കാര്യങ്ങളും നേടിയിട്ടുള്ളതുമായ മഹീന്ദ്ര യുണൈറ്റഡിന്റെ ചെയർമാനുമായ അലൻ ഡ്യൂറാന്റേ പറഞ്ഞു, ഇത് ചെലവുകളെക്കുറിച്ചല്ല.
"മത്സരാധിഷ്ഠിത ഫുട്ബോളിൽ നിന്ന് പുറത്തുകടന്ന് സ്കൂൾ തലത്തിൽ തന്നെ അതിലേക്ക് കടക്കാൻ ഞങ്ങൾ തീരുമാനിച്ചു. ഐ-ലീഗ് (2009-10 സീസൺ) അവസാനം മുതൽ ഞങ്ങൾ ഒരു മത്സര ഫുട്ബോളിലും പങ്കെടുക്കില്ല. ഞങ്ങളുടെ ശേഷിക്കുന്ന മൂന്ന് ഐ-ലീഗ് മത്സരങ്ങളിലും തങ്ങളുടെ മികച്ച പ്രകടനം പുറത്തെടുക്കുമെന്ന് കളിക്കാർ വാഗ്ദാനം ചെയ്തിട്ടുണ്ട്. ക്ലോസ് ഡൗൺ ചെയ്യുന്നതിന് മുമ്പ് ഞങ്ങൾ MDFA എലൈറ്റ് ഡിവിഷനിൽ ഞങ്ങളുടെ കിരീടം നിലനിർത്താൻ ശ്രമിക്കും. ഇന്ത്യൻ ഫുട്ബോളിൽ ആരും പണം സമ്പാദിക്കുന്നില്ല, അത് കാരണമായിരുന്നെങ്കിൽ, ഞങ്ങൾ അഞ്ച് വർഷം മുമ്പ് കട പൂട്ടുമായിരുന്നു."
— ക്ലബ് പിരിച്ചുവിടാനുള്ള തീരുമാനമെടുത്തതിന് ശേഷം മഹീന്ദ്ര യുണൈറ്റഡ് എഫ്‌സിയുടെ ചെയർമാൻ അലൻ ഡുറാന്റേ
ക്ലബിന്റെ എക്‌സിക്യൂട്ടീവ് വൈസ് പ്രസിഡന്റ് റുസ്ബെ ഇറാനി പറഞ്ഞു: “പ്രൊഫഷണൽ സ്‌പോർട്‌സിൽ പങ്കെടുക്കുന്നത് മുതൽ അത് വികസിപ്പിക്കുന്നത് വരെയുള്ള ഞങ്ങളുടെ ഗ്രൂപ്പിന്റെ തത്വശാസ്ത്രത്തിനും മാറ്റത്തിനും അനുസൃതമായിരുന്നു ഇത്.
ഒരു പ്രൊഫഷണൽ ടീമിനെ പ്രവർത്തിപ്പിക്കുന്നതിനുപകരം ഫുട്‌ബോളിൽ സ്‌കൂൾ തലത്തിൽ ഇന്ത്യയിലെ കായികരംഗത്ത് വളരെയധികം മാറ്റങ്ങൾ വരുത്താൻ ഞങ്ങൾക്ക് കഴിയുമെന്ന് ഞങ്ങൾക്ക് തോന്നുന്നു.
ഇന്ത്യയിലെ മിക്കവാറും എല്ലാ പ്രധാന മത്സരങ്ങളിലും മഹീന്ദ്ര യുണൈറ്റഡ് വിജയിച്ചിരുന്നു.
ലോകത്തിലെ ഏറ്റവും പഴക്കമേറിയ രണ്ടാമത്തെ ഫുട്ബോൾ മത്സരമായ ഡ്യൂറൻഡ് കപ്പ് രണ്ടുതവണ നേടിയ മുംബൈയിൽ നിന്നുള്ള ഏക ടീമായിരുന്നു അത്.
ഹാർവുഡ് ലീഗും നദ്കർണി കപ്പും തുടർച്ചയായി മൂന്ന് തവണ നേടുന്ന മഹാരാഷ്ട്രയിൽ നിന്നുള്ള ആദ്യ ടീം കൂടിയായിരുന്നു ഇത്.
രണ്ട് തവണ ഐഎഫ്എ ഷീൽഡും ഫെഡറേഷൻ കപ്പും ക്ലബ്ബ് നേടിയിട്ടുണ്ട്.
മാമ്മൻ മാപ്പിള്ള കപ്പ് , റോവേഴ്‌സ് കപ്പ് , ചീഫ് മിനിസ്റ്റേഴ്‌സ് കപ്പ് , സൂപ്പർ കപ്പ് തുടങ്ങി നിരവധി ചാമ്പ്യൻഷിപ്പുകളിൽ മഹീന്ദ്ര യുണൈറ്റഡ് വിജയങ്ങൾ രേഖപ്പെടുത്തിയിട്ടുണ്ട്.
അന്താരാഷ്ട്ര തലത്തിൽ, ക്ലബ് വലൻസിയയെ 3-1 ന് തോൽപ്പിച്ച് മാലദ്വീപിൽ 2003 പോമിസ് കപ്പ് ട്രോഫി ഉയർത്തിയതിലൂടെ മഹീന്ദ്ര യുണൈറ്റഡ് വിജയം കൈവരിച്ചു.
2007 എഎഫ്‌സി കപ്പിന്റെ ക്വാർട്ടർ ഫൈനലിലെത്തുന്ന ആദ്യ ഇന്ത്യൻ ക്ലബായി അവർ മാറി , പക്ഷേ ലെബനീസ് ടീമായ അൽ-നജ്മെഹ് എസ്‌സിയോട് 4-5 എന്ന തോൽവിയോടെ അവരുടെ യാത്ര അവസാനിച്ചു.
ബഹുമതികൾ അന്താരാഷ്ട്രം POMIS കപ്പ് ചാമ്പ്യന്മാർ (1): 2003 AFC കപ്പ് ക്വാർട്ടർ ഫൈനൽ (1): 2007 ആഭ്യന്തര ടൂർണമെന്റുകൾ ദേശീയ ഫുട്ബോൾ ലീഗ് ചാമ്പ്യന്മാർ (1): 2005–06 മൂന്നാം സ്ഥാനം (2): 2003–04, 2006–07 ദേശീയ ഫുട്ബോൾ ലീഗ് III മൂന്നാം സ്ഥാനം (1): 2006–07 ഡ്യൂറൻഡ് കപ്പ് ചാമ്പ്യന്മാർ (3): 1998, 2001-02, 2008 റണ്ണേഴ്സ് അപ്പ് (3): 1990, 2000, 2007 ഫെഡറേഷൻ കപ്പ് (ഇന്ത്യ) ചാമ്പ്യന്മാർ (2): 2003, 2005 റണ്ണേഴ്സ് അപ്പ് (3): 1991, 1993 , 2007 ഇന്ത്യൻ സൂപ്പർ കപ്പ് ചാമ്പ്യന്മാർ (1): 2003 റണ്ണേഴ്സ് അപ്പ് (1): 2006 IFA ഷീൽഡ് ചാമ്പ്യന്മാർ (2): 2006, 2008 റോവേഴ്സ് കപ്പ് ചാമ്പ്യന്മാർ (1): 1993 റണ്ണേഴ്സ് അപ്പ് (2): 1970–71, 1990 മുംബൈ ഹാർവുഡ് ലീഗ് ( MDFA എലൈറ്റ് ഡിവിഷൻ ) ചാമ്പ്യൻസ് (13): 1970, 1982, 1984, 1985, 1995, 2000, 2001, 2002, 2003, 2004, 2006-07, 2007-08, 2008-09 നദ്കർണി കപ്പ് ചാമ്പ്യന്മാർ (3): 1986, 2001, 2002 റണ്ണേഴ്സ് അപ്പ് (3): 1968, 1974, 2005 മാമ്മൻ മാപ്പിളൈ ട്രോഫി ചാമ്പ്യന്മാർ (1): 1999 ബന്ദോദ്കർ ഗോൾഡ് ട്രോഫി ചാമ്പ്യന്മാർ (1): 1980 റണ്ണേഴ്സ് അപ്പ് (1): 1988 സെയ്ത് നാഗ്ജി ട്രോഫി റണ്ണേഴ്സ് അപ്പ് (1): 1975 മറ്റുള്ളവ മുഖ്യമന്ത്രിയുടെ കപ്പ് ചാമ്പ്യന്മാർ (1): 1998 AFC മത്സരങ്ങളിലെ പ്രകടനം AFC കപ്പ് : 3 മത്സരങ്ങൾ 2004 : ഗ്രൂപ്പ് ഘട്ടം 2006 : ഗ്രൂപ്പ് ഘട്ടം 2007 : ക്വാർട്ടർ ഫൈനൽ ശ്രദ്ധേയരായ മുൻ താരങ്ങൾ
വിക്കിപീഡിയ ലേഖനമുള്ള എല്ലാ മുൻ അല്ലെങ്കിൽ ശ്രദ്ധേയരായ മഹീന്ദ്ര യുണൈറ്റഡ് കളിക്കാർക്കും, കാണുക: മഹീന്ദ്ര യുണൈറ്റഡ് എഫ്‌സി കളിക്കാർ .